La meua manera de perdre el temps: de juliol 2019\nMeridià Greenwich, Sud.\nNormalment la setmana que he treballat de nit, ni quede amb ningú ni em pose el despertador. Però, tenint en conter que fa calor, hui si que m'he posat el despertador per a eixir prompte amb la moto i arribar a casa abans de que aprete la calor.\nL'altre dia vaig vorer una ruta per a passar per pobles que tenen algun monument o indicador per on passa el Meridià 0. De seguida em va passar allò de "Culo veo.... culo quiero" i em vaig fer la ruta. Des de casa passant per tots els llocs que he vist i tornant a casa m'ixen mes de 1.300 km i per tant es per a fer-la en dos dies.... o fent nit a meitat de camí.... o en dos caps de setmana diferents. Al final m'he decidit per eixa opció.\nA les 7'05 em pose en marxa, després de fer-me un talladet i omplir el dipòsit. Vaig direcció Oliva, Pego i abans d'arribar a El Verger està el primer objectiu.\nContinue al següent objectiu que està molt prop, Beniarbeig.\nDesprés de travessar Pedreguer arribe al tercer objectiu, la Llosa de Camatxo, tot i que he passat per davant no l'he vist, així que he tingut que tornar arrere, pegar mitja volta i tornar a anar cap al poble. Esta vegada si que l'he vist, tenia entès que estava a l'entrada del poble però en realitat està abans del poble, per això encara no tenia "el radar enxufat" jajajajaja\nContinue direcció Alcalalí, travesse Xaló sense mercat jajajaja, Calp i el següent objectiu. El Poble Mascarat.\nEn menys de 100 km ja he complit els objectius de la ruta, llevat del de la Llosa.... els altres els he trobat fàcilment. Encara es prompte per esmorzar i per ací em trauran un ull, així que comence "a tornar" cap a casa. Continue cap a Altea la Vella i Callosa d'En Sarrià on ja he parat a esmorzar a les 9'30.\nFetge amb pimentó, olives, beguda i tallat... 6'50€ res destacable. Continue cap a Guadalest, Confrides, Benasau, Benilloba i en Cocentaina autovia i cap a casa on he arribat a les 11 i 200 km.\nQueda per fer la part nord, ruta llarga i de tot el dia en que hi haurà que pegar una bona matinada.\nPublicat per Tipotane a 12:31 Cap comentari:\nBeneixida-Port de Càrcer nou\nHui per aprofitar la setmana que treballe de nit, he eixit amb la bici. Però com ja em va passar una vegada a Enduroland amb Carlos.... la càmera de fotos ha fet de les seues.... voldrà jubilar-se????\nA les 7 del matí em pose en marxa, fa una frescoreta de categoria, fins i tot està núvol i he estat dubtant si tornar a casa i agarrar l'impermeable, al final dic.... me la jugue.... DOBLE O NADA!!!!\nVaig cap a La Gaveta i baixe el port, agarre el Camí de la Palla i continue cap al Polígon de Novetlè. Continue cap a Vallés i pare a fer la primera foto d'unes bicis de lloguer.... no em deixa fer la foto.... la càmera diu que memòria insuficient.... tinc unes poques fotos a la targeta, ni de conya està plena.... borre un parell de fotos i ja em deixa fer-la.... curiós que a un poble tan xicotet tinguen bicis d'estes i a pobles mes grans no.\nContinue cap al Molí de Santandreu.... em creue amb dos persones..... OSTI TU!!!!! Si es " 10 mil, 11 mil, 12 mil.... 2 milions de peles".... però ixe no tendria que estar tancat??? Arribe a la Granja de la Costera i continue cap a la Llosa de Ranes pel Camí del Garç. Una vegada al poble comence a fer la pujada de l'Ermita de Sta. Anna. Abans d'arribar em desvie per fer la baixada i arribar a l'antiga carretera del Port de Càrcer.... el vell. El baixe i arribe al poble, directe al bar.... son les 9'10, bona hora per esmorzar jajajajajaja\nTenien les brases enceses així que m'he demanat un entrepà d'entreverat, mes beguda, mes amanida, mes cacaus, mes cafè..... 5€!!!!! Encara que estiga lluny només pel preu ja mereix la pena vindre.... bé... la cambrera també està molt apanyà.\nA les 9'40 em pose en marxa de nou... en eixe moment em done conter que el track que porte carregat va cap a Castelló de la Ribera.... no tinc ganes d'anar cap allí.... pues vaig a investigar la senda que puja pel Port de Càrcer.... el nou.....\nComence a pujar.... està prou empinat algun tros es pot pedalejar i altres hi ha que empentar un poc.... per ací no serà millor per a baixar???? Pare a fer una foto i no em deixa fer-la per memòria insuficient, borre una foto i ja puc fer-la. Un poc mes avant pare per a fer una altra foto on es veu l'autovia i jo per dalt de la muntanya.... no em deixa fer la foto pel mateix motiu d'abans però les fotos que vaig fent si que estan guardades. Arribe a un lloc que fa una lleugera baixada, es molt estret i la mini-senda està inclinada cap al barranc.... definitivament millor vindre per ací al revés.\nArribe a una pista i comença a pujar. Al poc fa una lleugera baixada i arribe a un encreuament. Hi ha un xic passejant un gos i li pregunte.... si vas per allí vas a la Llosa i si vas per ací cap a Rotglà... per ací, moltes gràcies. Arribe a una font, la Font d'Ivars.... sempre es important saber on hi han fonts, i mes en estiu. Torne a fer la foto amb el mateix resultat d'abans.... però tinc les fotos que he fet hui.\nJa està fent calor i clave el cap baix del xorret d'aigua. Continue pel Camí del Port de Càrcer fins arribar a Rotglà. Un poc de carretera i arribe a la Granja de la Costera. Ara només tinc que desfer el camí que he fet este matí. Continue cap a Vallés, el polígon de Novetlè i a pujar el port.\nJa son les 11'30 quan comence a pujar i la calor ja es mes que patent... em quede sense aigua i em costa molt pujar, però ja falta poc per arribar a casa. Un poc abans de les 12 he arribat amb 57 km a les cames.\nEm pose a descarregar les fotos.... i no hi ha cap foto.... com que no???? si jo veia les fotos que anava fent i triava les que borraba.... on collons estan??? Ho he provat de varies maneres i res de res.... ninguna foto que he fet hui està guardada.... després de dutxar-me i anar a comprar el pa he rebut la inspiració divina.... i siiiiiiiiii???? he llevat la targeta de memòria de la càmera i la torne a enxufar a l'ordinador sense targeta i..... TAXAAAAAAAAAAAAAAAAANNNNNNNNNNNNN\nestan guardades les fotos que he fet hui a la memòria interna.... ni puta idea de que tinguera memòria interna.\nPrimera foto, bicis de lloguer a Vallés.\nFotos pujant per la senda del Port de Càrcer.....\nPrimera foto, per ací es pot anar pedalejant.\nFotos on es veu la carretera\nPublicat per Tipotane a 13:53 Cap comentari:\nAnit vaig fer la nocturna a Bocairent, però pel matí ja vaig estar a Elx en la bici. Així que em van apretar pel matí i per la nit, al final entre les dos eixides quasi 80 km.\nAles 20'00 hores era l'eixida, arribe un poc justet. Comencem per la via cap a Sant Antoni, continuem pel Camí Vell de Bocairent fins arribar a Banyeres. Fem un tros per la via i després agarrem un altre camí, el Camí de Xàtiva. Per ací no havia passat mai.\nQuan ja estem prop de Biar baixem per la via cap a Beneixama, no se quina hora era però estava fosc. Anem a un bar que no coneixia..... segur que la pròxima ruta per Beneixama als Mataos no es sabrà mal catar-lo.\nPrimer ens van traure uns plats de picada, formatge amb pernil, ensaladilla i pilotes. Després una amanida i un plat.\nMes beguda i cafès per 15€..... molt bé de preu!!!!\nReprenem la marxa quasi a les 24. Després d'un tros per la carretera que va cap al port del Moro, agarrem el Camí dels Arriers.... estaven amagats per a estar tranquils o esperant als que tornen de la berbena de Banyeres???\nUns minutets de xarrera i continuem, el ritme es viu.... de moment l'aguante bé. Quan estem prop de Sant Antoni esperem que estiguen tots per creuar la carretera.... molt de temps esperant. Ja passa de la 1'15 quan es tronem a posar en marxa per a creuar la carretera i continuar per la via fins arribar al poble quasi a les 2. El perfil de la ruta.\nCarregue trastos i me'n baixe cap a casa. A la rodona del bombers d'Ontinyent mega-control de alcoholemia.... em fa bufar.... mira la bici... Puede continuar.\nArribe a casa i torque un poc la bici que està bruta de pols, em pegue una dutxa.... i a dormir fins que el cos tinga prou. Hui no he eixit en la moto jajajajajaja\nPublicat per Tipotane a 12:26 Cap comentari:\nEtiquetes de comentaris: btt, Minion DHF tubules, nocturna\nPuertas del infierno, Playa Cañamares, Chorreras del Cabriel\nAhir peaso rutaka, a les "Puertas del Infierno" però per arribar ahí encara queda molt.\nEm va tocar matinar, i com em passa tantes vegades que me'n vaig.... abans de que sone el despertador ja estic alçat.\nA les 6'15 eixia de la gasolinera, està lluny i per a que condisca un poc.... hi ha que fer autovia. Així que fins Utiel per autovia, arribant a Requena comença a xispejar però es poca cosa. A Utiel parada per a fer-me un tallat i continue.\nAl poc d'eixir comença a xispejar de nou, arribant a Sinarques plou tant que estic apunt de parar perquè no he agarrat l'impermeable però ja m'he fet el tallat i només es un núvol, així que continue. Al poc deixa de ploure i canvie de província.\nArribe a Landete i pare a fer el primer repostatge, el de la gasolinera em diu que per ací no ha plogut gens. Continue cap a Cañete, Huerta del Marquesado, Laguna del Marquesado i Valdemeca on pare a esmorzar. Son les 9'30 però porte despert des de les 5.\nZarajos, morteruelo i ajoarriero.... estava molt bo però 17 € es massa car per a un esmorzar. Em va sobrar, del que es veu a la foto.... podríem haver esmorzat dos jajajajaja\nReprenc la marxa cap a Tragacete, passant molt aprop del Naixement del Rio Cuervo i arribe a Lagunaseca, per a vorer les carreres de SBK jajajajajaja\nEm torne a posar en marxa i passe per un lloc molt xulo. La carretera es desdobla per a evitar un penyot i passes per baix d'un altre.\nArribe a un altre poble, Sta. María del Val i pare per a fer una foto, les vistes xulíssimes.\nUna altra paradeta, a l'heliport de Poyatos.\nTota la carretera es espectacular pel costat del Riu Escabas, comença a xispejar de nou cauenlamarsalà que no em podré banyar!!!!... però al poc comença a fer calor. Passe Fuertescusa i arribe a les Portes de l'Infern\nPasse.... pegue la volta... torne a passar.... torne a pegar la volta i torne a passar fins arribar a la Playa de Cañamares. Una zona de bany arreglada on l'aigua pareix estancada perquè no te corrent.\nL'anterior vegada que vaig passar no sabia que estava, hui si.\nSon cap a les 13'30 quan em torne a posar en marxa, vaig cap a La Frontera na nara na na na na na na i puge al Cristo de San Isidro..... cauen la mar que empinat i amb terra solta, no puge dalt de tot que pot eixir una foto molt cara.\nArribe a Cuenca, faig el segon repostatge i vaig a dinar. Passe per davant d'un bar que em pareix que vaig estar una vegada amb Julio i les dones però com no estic segur de si es el mateix vaig a un altre. Ja passa de les 14 hores i fa calor.\nCodillo al forn\nFlan amb ressolí i gelat\nEm torne a posar en marxa i vaig mal.... estic amodorrant-me, fins i tot he pegat dos becades així que tinc parar.... o m'espabile o pegue una siesta.... pare a l'heliport de Cardenete i em despeje.\nContinue ja molt millor, el baixar de la moto i caminar un poc m'ha vingut molt bé. En Cardenete em desvie i vaig pel costat del Riu Guadazaón.\nLa carretera es molt entretenguda.... sobretot per les juntes de goma que patinen molt. Arribe a una altra zona de bany, que l'altra vegada tampoc sabia que estaven. Las Chorreras del Cabriel.\nLa llàstima es que si aparques a la zona d'estacionament son 5 € (també es pot aparcar gratis a la vora de la carretera) i que tens mes de 10 minuts fins que arribes al riu per a poder banyar-te. L'avantatge es que quan arribes a la moto ja estas sec jajajajajaja\nEm torne a posar en marxa i com fa molta calor..... quan arribe a Enguídanos pare al primer bar que veig per a fer-me un refresc.\nEm torne a posar en marxa, una vegada arribe a Campillo de Altobuey em pare a l'ombra i mire.... si continue ruta vaig cap a Minglanilla, Alcalà del Jucar, Aiora i Enguera i arribe a casa quasi a les 21'30.... si quan arribe a Minglanilla agarre l'autovia arribe a casa a les 20'15..... blanc i en botella ORXATA!!!!!\nEn Minglanilla agarre l'autovia, prop de Requena pare a fer el tercer repostatge i un refresc i continue arribant a casa a les.... i amb quilòmetres....\nPrimer passe per la gasolinera per a pegar-li una manguerà que està molt bruta de la pluja del matí. El mapa de la ruta.\nBona ruta, uns paisatges espectaculars, carreteres xules (excepte la de Huerta del Marquesado), bons menjars, zones de banys.... PERFECTA!!!! Ací la resta de fotos. https://www.facebook.com/rafel.vidalsoler/media_set?set=a.10157146761921138&type=3\nEl vídeo. https://youtu.be/K56UewWEBy4\nEtiquetes de comentaris: banyar-se, moto, rutes\nHui per aprofitar la setmana que treballe de nit, el dilluns ruta en la bici per Carrí-Cola.... la "xispa" de la Vall.\nPerò anem per parts, com va dir Jack el Destripador. A les 7'20 em pose en marxa, fa una bona temperatura. A l'eixida de l'Olleria veig dos animalets, l'altre s'ha amagat mentre treia la càmera de fotos.\nContinue per la via de servei cap a Montaverner i arribe al Riu Misena. Només creuar el riu ja em trobe el Camí del Pla de la Punta asfaltat, abans era de terra. Una llàstima, comença la pujada. Arribe a Otos, el poble dels rellotges de sol.\nContinue pujant pel Camí de la Serra, veig una indicació: Cava de Tormo. Vaig a vorer.... una llàstima que estiga plena de malesa, el dia que la netegen si que es podrà vorer perquè ara no es veu res.\nUn poc mes amunt està el dipòsit d'aigua amb un altre rellotge de sol.\nAra ve una altra pista, el Camí del Melero... que l'han arreglat. Està mes neta i mes ampla. Arribe fins la Font del Melero. Menge una barreta i aprofite per reomplir el bidonet d'aigua perquè el que em queda es gel. Comence a baixar per la Senda de les Escultures, amb la Torre de Carrícola darrere.\nLa Torre de Babel a l'esquerre (abans hi havien pedres de molts colors) i la Torre de Carrícola dalt\nUn mussol, sense dubte la mes currada.\nArribe a Carrícola i vaig a fer-me la foto de la ·xispa" i després a esmorzar. Vaig al bar que coneixia i està tancat però hi ha un cartell que diu que es fan esmorzars a l'hostal.... pues a l'hostal. Curiós aparcament per a bicis.\nEntrepà amb beguda, cacaus, olives i cafè 5'50€.... nostamal!!!\nContinue baixant cap al Barranc d'Atzeneta on hi ha una Arcà.\nContinue veient animalets....\n.... i mes animalets...\nAgarre el Camí del Gatell i vaig altra vegada cap al Barranc d'Atzeneta.... però esta vegada el creue i comença una altra pujada forta fins que arribe al Camí de Bèlgida. Una vegada a Atzeneta pel Camí d'Albaida fins l'Estació del Tren i el Circuit d'Albaida. Creue el Riu Albaida i cap a Montaverner pel Camí Reial de Gandia, on agarre la via de servei fins arribar al poble a les 11'30. Hora que ja fa calor.\nPublicat per Tipotane a 14:19 Cap comentari:\nPuertas del infierno, Playa Cañamares, Chorreras d...


Bucoestètic Clínica Dental\nIniciEstètica i salutOdontologiaOrtodòncia i invisalignImplants dentalsCirurgia facialBlogContacte\n973 23 06 33\tBuscar...\tIniciEstètica i salutOdontologiaOrtodòncia i invisalignImplants dentalsCirurgia facialBlogContacte\tClínica dental Bucoestètic\nTreballem orientats a la persona, escoltant-la i donant solucions adequades a cada cas en funció de les expectatives particulars expressades pel pacient Visita'ns a Facebook...\nEstudiem cada cas amb visió de conjunt i li donem una solució global. Usem materials d'alta qualitat que aseguren beneficis duradors per al pacient. Saber més...\nSom a Lleida, a l'avinguda de Balàfia, 8. Truca'ns al 973 23 06 33. Com arribar...\nA Bucoestètic donem un servei adient a cada persona i en funció de les necesitats de cada edat. Pares, padrins i nens trobaran el tracte i les solucions més adequades.\nA la clínica dental Bucoestètic, abastem totes les branques de l'odontologia, aportant solucions també per a persones d'edat avançada i per als més petits. Així mateix tenim especial cura de les dones embarassades, un estat en el qual la salut buco-dental requereix d'especial atenció.\nA Lleida, teniu en Bucoestètic una clínica dental equipada amb la millor tecnologia i maquinari d’alta qualitat.\nEquipament i instal•lacions estan pensats per oferir al pacient el màxim de confort i benestar. Posem tecnologia puntera en mans d’excel•lents professionals, amb la qual cosa aconseguim donar un servei òptim als nostres pacients.. veure instal·lacions...\nA la clínica dental Bucoestètic comptem amb professionals especialitzats en totes les disciplines de la salut i l’estètica buco-dental\nEls nostres professionals no es limiten a oferir els seus coneixements mèdics, sinó que, a més, saben donar un tracte personal agradable i atent. El nostre objectiu és donar a cada cas una solució personalitzada d’acord amb les expectatives i desitjos de cada persona.\nCom treballem Tractaments Consulta'ns Una solució per a cada cas\nA inicis de 2004 ens vam adonar que a la zona mancava una centre odontològic per tal que els veins de Balafia tinguessin accés a tots els serveis d'una clínica dental completa sense haver de desplaçar-se al centre de Lleida. Des d'aleshores, a Bucoestètic oferim tots els tractaments odontològics i d'estètica bucodental. Som més que el teu dentista a Lleida. Fidels a la nostra filosofia professional, treballem pensant en el pacient. Per això oferim un diagnòstic integral que ens permet donar solucions totals i definitives. No dubtis a consultar-nos.\nEstètica dental i maxil•lofacial\nAtenció específica a gestants\nNo et quedis amb el dubte. Demana informació sobre els nostres serveis i et donarem tota la informació que necessitis.\n973 23 06 33\nAvinguda de Balàfia, 8 - Lleida\nMain Menu IniciEstètica i salutOdontologiaOrtodòncia i invisalignImplants dentalsCirurgia facialBlogContacte\nAvinguda de Balàfia, 8 25005 Lleida\t973 23 06 33\tDentista Lleida Balafia\nClínica dental Bucoestetic\nCopyright © 2017. www.bucoestetic.com.\nHomeÚltimes notíciesPolítica de privacitatGaleria imatgesÚs de cookies


Una jove tunisiana demana la sortida del partit únic de Ben Ali, que alguns opositors han comparat a la Falange franquista. Foto m.elorbany, extreta de Flickr.\nFa dies que s'ha iniciat l'Operació Odissea de l'Alba, a Líbia. La informació que ens arriba és gairebé tan confusa com el ball constant de víctimes i perills radioactius rebuts sobre la tragèdia sísmica i nuclear del Japó. Novament, es tracta d'una denominació grandiloqüent, com és habitual en aquesta mena d'ofensives militars. Amb un nom pompós es maquilla millor la mort, es relativitza la barbàrie. De bones a primeres, hom voldria simpatitzar amb la sobtada i focalitzada solidaritat occidental però tot fa massa ferum a petroli i negoci armamentístic. Reconec la meva absoluta incapacitat per analitzar la situació i posicionar-me de manera definitiva a favor o en contra d'una guerra plantejada, teòricament, contra el règim genocida de Gaddafi. I encara menys per valorar-ne les conseqüències. Malgrat les diferències entre ambdós escenaris, és inevitable evocar aquell horrible 20 de març del 2003, en el qual s'iniciava la premeditada destrucció de l'Iraq. Recordo perfectament que unes setmanes abans vaig veure el documental d'un artista iraquià -no em feu dir el nom- que havia viatjat al seu país abans de la massacre. No us penseu que hi mostrava res sagnant. Era tan terrible que només hi retratava la vida quoditiana de famílies com les nostres, a l'espera de ser destruïdes per les bombes. Em va semblar un document tan senzill com esfereïdor i sempre m'ha quedat el dubte de quin va ser el seu futur particular. Quan perceps les víctimes de prop, ja no són mai més les altres, no són cadàvers a les portades dels diaris. Ets tu, tot esperant els bombardejos, mentre proves vanament de despistar la humilació i la mort. La mateixa empatia que la majoria vàrem experimentar amb els veïns dels libis. Tunísia, paradís turístic governat amb mà de ferro per un règim cleptocràtic durant més de vint anys. La corrupció generalitzada, la nul·la llibertat d'expressió, la negació dels drets civils i la tortura s'ocultaven impunement sota el sol i les palmeres. La mena de dictadura que protegia la humanitat de l'islamisme radical. Tenim un passat i un present amb alguns punts en comú, no ho podem negar. Allí va començar tot. El 17 de desembre del 2010 Mohamed Bouazizi s'immolava després de patir la recurrent brutalitat de la policia del seu país. Tan forta era la repressió que aquella guspira, com succeí amb el cos del jove venedor de fruita, va encendre una foguera que es va estendre imparable i ràpidament per tot el món àrab. El seu eco s'escampa arreu del planeta. Els tunisians esperen avui unes eleccions democràtiques, per al proper 24 de juliol, malgrat que la il·lusió de la revolta del gessamí hagi donat pas progressivament a la desconfiança. Ningú va dir que seria fàcil. En aquest blog, no cal recordar-ho, estem absolutament de part seva, al costat de la revolució.


L'ajornament del ple de Parlament porta un centenar de reusencs al Mercadal | Canal Reus TV\nL'ajornament del ple de Parlament porta un centenar de reusencs al Mercadal\n12:50 - 31 gener 2018\nper Jorid Olària Gras\nEls CDR van emetre la convocatòria ahir al vespre. La primera intenció era ocupar la plaça indefinidament emulant l'acampada a la Ciutadella. Els concentrats van seguir el discurs de Puigdemont i van aixecar la concentració.\nTímid seguiment de la convocatòria que, ahir al vespre, van fer els Comitès de Defensa de la República per concentrar-se al Mercadal. Emulant els CDR de Barcelona, que tenien intenció d'acampar al Parc de la Ciutadella, els de Reus van fer córrer, a través d'aplicacions de missatgeria, la intenció d'ocupar la plaça del Mercadal per un temps indefinit.\nFinalment, un centenar de persones van respondre la crida, i van quedar-s'hi fins que es va emetre el discurs del president Puigdemont en relació als esdeveniments d'ahir. Els ànims transmetien indignació, per l'ajornament del ple del Parlament per una part, i confusió per desconèixer què ha de passar a partir d'ara per l'altra.


La policia que frueix apallisant i el rei que defensa una Constitució podrida – Avantguarda.cat\nOriol Domingo 5 d'octubre de 2017 Groc\nL’escriptor i polític Antoni Vives escriu “Carta a 8U53 (i a Felip VI)” al diari “ARA”. Relat esgarrifós de l’actuació violenta que varen patir la seva família i ell mateix l’1-O en el seu col·legi electoral par part de les forces de seguretat de l’estat espanyol.\nBenvolgut 8U53, no sé com et dius, ni sé d’on ets. No sé si tens muller, si tens company, si tens fills, pares, germans. No sé en quin entorn has crescut, ni viscut. De tu en sé molt poques coses, però molt profundes: se el color dels teus ulls, d’un marró tendre, de borró d’alzina: ens vam mirar als ulls una bona estona. A mi se’m va fer molt llarga. I a tu? No ho semblava. Somreies i m’insultaves en veu baixa, com abans havies fet amb la meva filla, quan l’arrossegaves per terra, enganxant-la pels cabells. El teu somriure deu ser el mateix que fas servir per besar el front de la teva mare, els llavis del teu company.\nDe tu en conec la força que desplegues quan deixes caure la porra damunt del cos d’una persona indefensa. M’ho vas fer un munt de vegades. Ho vas fer bé, amb precisió: tinc l’esquena, les natges, el braç ple d’hematomes, una ferida oberta a l’omòplat. Em vas esgarrapar amb alguna cosa punxeguda a la mà, quan mirava de protegir-me. Ho vas fer bé, gaudint de la feina. M’ho vas dir, recordes? Et vaig preguntar si t’agradava pegar gent indefensa i em vas dir que a nosaltres ens ho faries una i mil vegades. Darrera teu, un oficial de la teva unitat com aquell a qui vam demanar que ens mostrés l’ordre judicial i ens va dir que sí, que ara ens l’ensenyava, però va donar l’ordre que ens estossinéssiu, aquell oficial valent, darrera teu, ens reptava, també somrient, perquè l’anéssim a trobar. Mentre tant la meva dona, a qui també vau fer mal, recollia de terra la meva filla: havia perdut les ulleres, l’havíeu agafat pel nas, li havíeu dit puta, zorra… la meva filla té vint anys, juga a bàsket, fa voluntariat, estudia relacions internacionals. I la teva filla, com és, què fa?\nVau fer bé la vostra feina. Us agrada. Vau entrar a l’escola Dolors Monserdà i vau sortir-ne amb tres urnes. Us abraçàveu. Alguns dels policies ens ensenyaven el dit del mig. Feien molt bé la seva feina. D’altres, molt professionalment, encara tenien temps d’atonyinar algunes persones més, per protegir la convivència, s’entén. Mentre tant, tu em miraves, i jo et mirava. Em vaig acostar encara més a tu. Gairebé nas contra nas. Vas tornar a desenfundar la porra. Molt lentament et vas enrotllar la nansa al canell i em vas dir, atrás. Aleshores us van donar l’ordre de retirada. Vas deixar de somriure. Vaig sentir per tu un menyspreu profundíssim, ho admeto. I em sap greu. M’havies fet mal. Havies fet mal a la meva família. Als meus amics. A la gent que com nosaltres feia cua en una vorera de Barcelona, davant d’una escola. T’imagines que això t’hagués passat a tu?\nPerò ara comprenc més coses, 8U53 i t’he de fer justícia: vaig escoltar el missatge del rei Felip. Ell, com tu, té la mirada profunda, freda. D’ell en coneixem la vida pública, i una mica de la privada. Sabem que ha estat educat en els cercles de l’elit madrilenya. Sabem que té una sòlida formació militar. Sabem que li agrada fer esport. Que té dona i filles. Que ha tingut problemes greus a casa. De tant en tant ve a Catalunya, i fa l’esforç de parlar en català (quan parla en anglès ho fa sense esforç). El rei va ser desgraciadament injust amb els que vam anar a votar per decidir el nostre futur, i va obrir la porta a aplicar l’article 155 de la Constitució. El rei té por, i es va amagar darrera vostre, com l’oficial que ens reptava. Ell, que a través del seu malaguanyat pare encarna la Transició democràtica, l’altre dia en va representar el podriment definitiu: posar-se la Constitució a la boca quan s’han tancat webs, s’ha violat correu, s’ha prohibit el dret de reunió; quan l’ordre d’un interventor general ha bloquejat a la pràctica l’autonomia financera, quan s’han incomplert de manera reiterada els articles addicionals de l’Estatut sobre inversions a Catalunya, quan els poders de l’Estat han fet lectures de l’Estatut explícitament més restrictives que la que fan als estatuts d’altres autonomies; quan s’ha declarat inconstitucional la immersió lingüística, pilar, ella sí, del nostre model de convivència, és infame.\nEl teu odi cap a mi, cap a tots nosaltres, 8U53, ve de dalt. Per això et perdono. Et manipulen. M’ho ha fet entendre Alfonso Guerra parlant dels catalans. Des del col·legi, fins a l’escola de policia; des dels teus oficials fins al mateix rei Felip: tots t’empenyen a l’odi. Tant que al final acabes arrossegant pels cabells la meva filla i dónes la volta al món mostrant la mena d’Espanya a la que el rei ens vol lligats. Et planyo i et perdono 8U53. El dia que vulguis, et convido a dinar. Salut!


Web oficial del Villarreal CF - Emery: "Volem centrar-nos en el partit del Celta"\nEl preparador basc destaca la importància d'anar partit a partit i de sumar davant el Celta\nEl tècnic del Villarreal, Unai Emery, va comparéixer en la roda de premsa prèvia al matx davant el Celta de Vigo, que tindrà lloc demà, dissabte 20 de novembre, a les 14.00 hores en Balaídos. Aquests són els aspectes més destacats de les declaracions de l'entrenador d'Hondarribia:\nTornada dels internacionals\n"Els internacionals han anat incorporant-se després dels seus partits, uns jugant més i altres menys, però en bona dinàmica i preparem el partit amb ells. Els que s'han quedat ací han completat bons entrenaments. Ahir ja vam fer una sessió de recuperació i readaptació. Ara, tots han de canviar el xip i posar-se la samarreta del Villarreal".\n"La necessitat de guanyar està en tots els partits i volem centrar-nos en el pròxim. El Celta està jugant molt bé, superior al que diu la classificació, amb una personalitat molt marcada que es reflecteix en tots els partits. Molts dels seus jugadors estan a un nivell molt alt. Ens posaran molt difícil imposar la nostra idea de joc".\nSumar fora de casa\n"És molt important a nivell de confiança i a nivell de punts pel fet d'anar fent passos cap als nostres objectius".\n"Jugar a les 14.00 ens fa tindre un hàbits diferents, com menjar abans i entrenar-nos a aqueixa hora. Crec que ens trobarem una bona temperatura allí. Hem d'adaptar-nos per a aquests horaris, però la nostra responsabilitat és preparar el partit".\n"He viscut diferents tipus de Copa del Rey. Ampliar a equips que tinguen l'oportunitat de tindre un reconeixement és molt positiu. Tot el que puguem generar quant a aqueixos enfrontaments i que s'il·lusionen de jugar contra nosaltres és una cosa molt bonica i que hi haja sorpreses és preciós".


Les falles de Joaquim Costa-Burriana i la comissió canina - Infoguiavalencia\nNotícies de València » Cultura » Joaquim Costa – Borriana presentà els seus esbossos de 2022 i anuncià la creació d’una comissió fallera canina\nLa comissió de la Falla Joaquim Costa – Borriana va presentar els esbossos de les quals seran les seues falles de 2022, a més d’anunciar la creació d’una comissió fallera canina. I és que les falles no deixen de sorprendre’ns i esta comissió ho ha tornat a fer.\nEsta presentació va tindre lloc en Junta General Extraordinària, a la qual van assistir els representants de les falles 2022: Fallera Major, Andrea Pastor; Fallera Major Infantil, Victoria Cuenca; President Infantil, Regino Cuenca; i President, Julio Tormo.\nReferent als monuments, Manolo Algarra Viguer serà l’artista responsable de la falla gran. En les passades falles Algarra va obtindre el primer premi de la secció 3a B, amb disseny de Diego Iglesias.\nPer al projecte de 2022, l’artista ha triat un tema en el qual el protagonista és un vaixell pirata atrapat per un Kraken. Això servix d’homenatge a les persones que han lluitat contra l’adversitat en l’últim any i mig. El lema ‘Amagueuse que veu Riuà’.\nEn el cas del monument infantil l’artista serà Vicente Domínguez, qui també repetix en esta falla. En esta ocasió el lema és ‘Perruqueria canina Gos-Pel’. Ací es fa homenatge a totes les mascotes. I de manera especial “pel suport i la companyia que van prestar a moltes persones durant els mesos més durs del confinament”, indiquen des de la falla.\nUna comissió fallera canina en Joaquim Costa – Borriana\nEl president d’esta falla, Julio Tormo, va anunciar la creació de la Comissió Fallera Canina. Durant els pròxims mesos tindran lloc diverses activitats centrades en estes mascotes. A més, en les falles de 2022 hi haurà una cercavila canina.\nTormo va indicar que “Els gossos són els grans sofridors la festa de les falles amb els petards, els sorolls forts… I esta falla és un homenatge a tots ells”.\n“I és que les mascotes són els reis de la nostra casa. O som nosaltres els humans les seues mascotes?”, es pregunten.\n“Potser això és el principi d’un nou concepte de falla per a fundar una comissió canina. El futur és ací. I en Joaquim Costa Borriana estem al capdavant”, van indicar desde Joaquim Costa – Borriana.


Can Pelegrí acull avui l’acte central del Dia de les Dones | La Llagosta informa\nAquesta tarda, a partir de les 19 h, tindrà lloc a Can Pelegrí l’acte central de la programació del Dia Internacional de les Dones. El Centre d’Informació i Recursos per a Dones (CIRD), la Biblioteca i l’entitat Resistencia Literaria organitzen l’acte per commemorar la jornada del 8M.\nL’activitat començarà amb una recepció i benvinguda amb te i pastissets a càrrec de l’entitat llagostenca ATTADAMON. Tot seguit, es farà la lectura del Manifest, que anirà a càrrec de la regidora d’Igualtat, Conchi Jiménez.\nLa commemoració de la jornada inclourà el lliurament de premis del primer Concurs de microrelats,Viure a Venus: experiències de vida d’ahir i d’avui. Els canvis en la situació de les dones, des de les nostres àvies fins a les nostres filles. També es realitzarà la lectura dels microrelats premiats. La cloenda de l’acte commemoratiu anirà a càrrec d’ATTADAMON, amb la lectura de textos de dones de diverses cultures. La jornada també compta amb la participació de l’Escola Municipal de Música.


Formentera acull el segon congrés "Vívete. Vides que inspiren vides" | RadioIlla Notícies Formentera\nInici Cultura Formentera acull el segon congrés “Vívete. Vides que inspiren vides”\nDiego Ballesteros durant la seva xerrada. Foto: CIF\nFormentera acull el segon congrés “Vívete. Vides que inspiren vides”\nAvui divendres s’ha celebrat el II congrés “Vívete. Vides que inspiren vides” adreçat als estudiants de l’IES Marc Ferrer i que reuneix els atletes paralímpics Enhamed Enhamed, Diego Ballesteros i el regatista formenterer Sergi Escandell.\nDurant aquest matí, els estudiants han pogut escoltar aquestes meravelloses històries de vida i de superació així com conversar amb els ponents. Aquesta edició ha set presentada per la periodista Maria Roig, la qual ha articulat les conferències i el debat amb l’objectiu de valorar les històries de vida d’aquestes persones i dur a terme un congrés participatiu entre joves i ponents.\nLa consellera de Joventut Vanessa Parellada ha explicat que “des de la institució es dóna suport a aquest esdeveniment per acostar al jovent de l’illa històries de superació que ens inspiren i ens transformen a totes i tots”. Aquest és el segon congrés que es fa a sols Formentera i el primer de manera presencial, tot i que la nostra illa havia participat junt amb Eivissa en dues edicions anteriors.\nVívete compta enguany amb la participació de l’esportista paralímpic Medalla d’Or al Mèrit Esportiu, Enhamed Enhamed; la història de superació de l’esportista Diego Ballesteros, que va recórrer amb bicicleta d’Espanya a la Xina en 2008 i va escriure el llibre ‘12.822 km de Zaragoza a Pekin en bicicleta’. En un dels seus següents reptes, un atropellament el va deixar en cadira de rodes i des de llavors ha continuat realitzant diferents reptes esportius amb l’objectiu de ser paralímpic; finalment Mateo Sanz no hi ha pogut assistir, però sí el seu company, el també regatista Sergi Escandell que ha aconseguit el títol de campió estatal de Surf de vela, entre altres trofeus.\nEls congressos de “Vívete” varen néixer el 2017 amb la voluntat de promoure els valors humans, l’empoderament i eines que ajudin els joves a un desenvolupament personal i conscient de la mà de persones de rellevància en aquest camp.\nFormentera acull el segon congrés "Vívete. Vides que inspiren vides", Formentera acull el segon congrés "Vívete. Vides que inspiren vides" adreçat al jovent de l'illa


Jardineria Natural. Un Jardí per Menjar-se'l.: EINES INFANTILS PER EL JARDÍ.\nCal triar eines per els nens i nenes per aprendre al jardí, cal que siguin eines apropiades a la seva edat, els més petits poden utilitzar-les de plàstic i amb una pala , rascle, regadora i carretó en tindran prou, sempre són més lleugeres i de cantons més arrodonits, tindrien que ser especials per el jardí de plàstic reforçat, no serveixen les de platja.\nEls de 5 anys fins els 12 necessiten eines de ferro i mànec de fusta com les dels adults però adaptades de mida, és important que siguin de colors alegres i ben acabades, més a més de les anteriors necessitaran plantadors, guants, escombra de jardí i càvecs.\nDesprés tenim totes les eines d’observació com són lupes, aspiradors per insectes i caixes d’observació, entre altres.\nUna càmera per fotografiar per els més grans potser molt interessant per recollir imatges del creixement i evolució dels seus bancals, hortets o jardinets.\nPublicat per un jardi per menjar-se'l a 23:19


LaCarta - La teva carta online\nLa teva carta digital\nEscaneja el codi QR i tens la teva carta en segons\nSeguretat SSL en la teva connexió\nPersonalitza-ho al teu gust i adapta-ho al client\nMulti-idioma: canvia d'idioma en un sol clic\nVisualitza la carta al moment\nSeguretat SSL en la teva connexió online\nModificacions quan vulguis\nEl client ho fa tot des del seu mòbil\nAvantatges de la carta online\nDissenyem la teva carta en versió mòbil\nPlats i preus actualitzats constantment\nNúmero de plats il·limitats\nNo has de desinfectar cartes\nEl client ho fa tot des del mòbil\nCarta accessible i de fàcil lectura\nURL personalitzada pel teu restaurant\n*Si ho contractes al mes de maig, et regalem el primer mes\n*Si ho contractes al mes de maig,\net regalem el primer mes\n50€/mes* mínim 3 mesos Preu sense IVA\nCreació de la carta\nLa teva carta està al nostre web\n*10€ per cada idioma extra\n*Quota de disseny: 205€ 175€\nDisseny a mida a consultar\n65€/mes* mínim 3 mesos Preu sense IVA\nPresonalització de colors i afegeix el logotip\n2 canvis al mes\n99€/mes* mínim 3 mesos Preu sense IVA\n5 canvis al mes\nIntroducció menú setmanal\n160€/mes* mínim 3 mesos Preu sense IVA\nPresonalització de colors afegeix i el logotip\nIntroducció menú diari\nPresonalització de colors i el logotip\nCom necessitem la carta?\nFàcil. Ens pots enviar un document de text o una imatge que sigui llegible i nosaltres ho adaptem en versió digital d’una manera senzilla, clara i concisa sempre pensant en l’experiència d’usuari\nPuc posar fotos?\nSí, pots posar fotos al teu menú o carta sempre seguint les recomanacions tècniques i de visualització del nostre equip\nEm puc donar de baixa del servei?\nUna vegada passats els tres mesos de permanència podràs donar-te de baixa del servei quan ho consideris oportú\nCom ho he de fer per a què els clients vegin la carta?\nNosaltres et proporcionarem un codi QR que després hauràs d’implementar en algun punt visible del teu local. Pots posar-ne tants com vulguis. La nostra recomanació és que ho posis a les taules i ho publiquis a les Xarxes Socials. També et proporcionem una URL per a totes aquelles persones que no tinguin lector QR al seu dispositiu\nQuins són els timmings?\nEns posem en contacte i un cop tenim tota la informació recopilada, en set dies gaudiràs de la teva carta digital\nQue passa si no es veu?\nTenim les cartes allotjades al nostre web, que és 100% segur i no hi haurà problemes\nNo tinc pàgina web. Com ho faig?\nSi el que vols és una pàgina web completa pots entrar a mirar els nostres serveis d’agència on també et donem la possibilitat de tenir-ne una. Posa’t en contacte amb nosaltres i en parlem\nNom de la persona responsable\nTria un pla Bàsic Manteniment Setmanal Diari\nA l’accedir i utilitzar aquest servei, vostè accepta i accedeix a estar obligat per termes i disposicions d’aquest acord. Així mateix, a l’utilitzar aquests serveis particulars, vostè estarà subjecte en tota regla o guia d’ús correponent que s’hagi publicat per aquests serveis. Tota participació en quest servei constituirà l’acceptació d’aquest acord. Si no accepta complir amb l’anterior, si us plau, no la utilitzi. Segons l’article 10 de la Llei de Serveis de la Societat de la Informació i el Comerç Electrònic (en endavant, LSSI), de forma obligatòria, permanent, fàcil, directa i gratuïta.\nTitularitat del web: BRAVA COMUNICACIÓ SC, CIF: J55302525, direcció postal: C/ Sant Josep, baixos 8, Lloret de Mar (Girona), correu electrònic: hola@bravacom.cat.\nBrava Comunicació SC informa als usuaris del lloc web sobre la seva política respecte el tractament i protecció de les dades de caràcter personal dels usuaris i clients que puguin ser recaptats per la navegació o contractació de serveis mitjançant el lloc web.\nEn aquest sentit, Brava Comunicació SC garanteix el compliment de la normativa vigent en materia de protecció de dades personals, reflectida en la Llei Orgànica 15/1999 de 13 de desembre, de Protecció de Dades de Caràcter Personal i en el Real Decret 1720/2007, del 21 de desembre, pel que s’aprova el Reglament de Desenvolupament de la LOPD.\nBrava Comunicació SC té el deure d’informar als usuaris del seu lloc web sobre la recollida de dades de caràcter personal que poder dur-se a terme, ja sigui mitjançant l’enviament d’un correu electrònic o al omplir formularis inclosos al web. En aquest sentit, Brava Comunicació SC serà considerada com a responsable de les dades recaptades mitjançant els mitjans anteriorment descrits.\nTambé Brava Comunicació SC informa als usuaris que la finalitat del tractament de les dades recaptades contempla: l’atenció de les sol·licituds realitzades pels usuaris, la inclusió en l’agenda de contactes, la prestació de serveis i la gestió per la relació comercial.\nTotes les dades personals, que siguin recollits a través del web de Brava Comunicació SC, i per tant, tingui la consideració de tractament de dades de caràcter personal, seran incorporades en els fitxers declarats davant l’Agència Espanyola de Protecció de Dades per Brava Comunicació SC.\nBrava Comunicació SC informa als usuaris que les seves dades personals no seran cedides a terceres organitzacions, amb l’excepció que dita cessió de dades estigui emparada en una obligació legal o quan la prestació d’un servei impliqui la necessitat d’una relació contractual amb un encarregat de tractament. En aquest últim cas, tan sols es durà a terme la cessió de dades al tercer quan Brava Comunicació SC disposi del consentiment exprés de l’usuari.\nLa Llei Orgànica 15/1999, del 13 de desembre, de Protecció de Dades de Caràcter Personal concedeix als interessats la possibilitat d’exercir una sèrie de drets relacionats amb el tractament de les seves dades personals.\nMentre les dades de l’usuari són objecte del tractament per part de Brava Comunicació SC. Els usuaris podran exercir els drets d’accés, rectificació, cancel·lació i oposició d’acord amb el previst en la normativa legal vigent en matèria de protecció de dades personals.\nPer fer ús de l’exercici d’aquests drets, l’usuari haurà de dirigir-se mitjançant la comunicació escrita, aportant documentació que acrediti la seva identitat (DNI o passaport), a la següent direcció: Brava Comunicació SC, Carrer Sant Josep 61. 13710, Lloret de Mar, Girona o la direcció que sigui substituïda en el Registre General de Protecció de Dades. Aquesta comunicació haurà de reflectir la següent informació: nom i cognoms de l’usuari, la petició de sol·licitud, el domicili i les dades acreditatives.\nL’exercici de drets haurà de ser realitzat pel propi usuari. No obstant, podran ser executats per una persona autoritzada com a representant legal de l’autoritzat. En aquest cas, s’haurà de portar la documentació que acrediti aquesta representació de l’interessat.\nDefinició i funció de les cookies: Una cookie és un fitxer que es descarrega al teu ordinador al accedir a determinades pàgines web. Les cookies permeten a una pàgina web, entre d’altres coses, emmagatzemar i recuperar informació sobre els hàbits de navegació d’un usuari o del seu equip i, depenen de la informació que continguin i de la manera que utilitzis l’equip, poden utilitzar-se per reconèixer l’usuari.\nCookies tècniques: Són aquelles que permeten a l’usuari la navegació a través del web, plataforma o aplicació i la utilització de les diferents opcions o serveis que existeixin el ella, com, per exemple, controlar el tràfic i la comunicació de dades, identificar la sessió, realitzar la sol·licitud d’inscripció o participació en la newsletter, utilitzar elements de seguretat durant la navegació, emmagatzemar continguts per la difusió de vídeos o so o compartir continguts mitjançant les xarxes socials.\nCookies d’anàlisis: Són aquelles que ben tractades per nosaltres, ens permeten quantificar el número d’usuaris i així realitzar el mesurament i l’anàlisi estadístic de la utilització que fan els usuaris del servei ofert. Per això s’analitza la seva navegació a la nostra pàgina web amb la finalitat de millorar l’oferta dels nostres serveis. S’analitza la seva navegació utilitzant programes d’analítica web que recapten informació referent a l’usuari de la web (IP, principalment), així com la navegació que aquest ha realitzat (origen, visites, temps a la pàgina, etc.).\nCookies de personalització: Són aquelles que permeten a l’usuari accedir al servei amb algunes característiques de caràcter general definides en funció d’una sèrie de criteris en el terminal de l’usuari com per exemple seria l’idioma, el tipus de navegador a través del qual accedeixes al servei, la configuració regional des d’on s’accedeix al servei, etc.\nCookies de tercers: Aquesta pàgina web utilitza Google Analytics, un servei analític de web prestat per Google, Inc., una companyia de Delaware, on la seva oficina principal està a 1600 Amphitheatre Parkway, Mountain View (California), CA 94043, Estados Unidos (“Google”). Google Analytics utilitza “cookies”, que són arxius de text ubicats al seu ordinador, per ajudar al web a analitzar l’ús que fan els usuaris del lloc web. La informació que genera la cookie sobre el seu ús del web (incloent la seva direcció IP) serà directament transmesa i arxivada per Google en els servidors d’Estats Units. Google utilitzarà aquesta informació per compte nostre amb el propòsit de seguir la pista de l’ús del web, recopilant informes de l’activitat del web i prestant altres serveis relacionats amb l’activitat del web i l’ús d’Internet. Google podrà transmetre aquesta informació a tercers quan així ho requereixi la legislació, o quan aquests tercers processin la informació per compte de Google. Google no associarà la seva direcció IP amb cap altre dada del que disposi Google. Pots rebutjar el tractament les dades o la informació rebutjant l’ús de les cookies mitjançant una selecció de la configuració del teu navegador, no obstant això, has de saber que si ho fas pot ser que no puguis utilitzar totes les funcionalitats del web. Al utilitzar aquest web has de ser conscient del tractament de la teva informació per Google en la manera i per a les finalitats a dalt indicades.\nCom administrar cookies al navegador? L’usuari accepta expressament per la utilització d’aquest web, el tractament de la informació recaptada en la forma i amb la finalitat anteriorment mencionats. Tanmateix, reconeix conèixer la possibilitat de rebutjar el tractament de diferents dades o informació rebutjant l’ús de les Cookies mitjançant la selecció de la configuració apropiada al teu navegador. Si bé aquesta opció de bloqueig de Cookies en el teu navegador pot no permetre’t la completa utilitat de totes les funcionalitats de la pàgina. Pots permetre, bloquejar o eliminar les cookies instal·lades al teu equip mitjançat la configuració de les opcions del navegador instal·lat al teu ordinador: Chrome, Explorer, Firefox, Safari.


Charles Owen (percussionista) - Viquipèdia, l'enciclopèdia lliure\nCharles Owen (percussionista)\n(S'ha redirigit des de: Charles Owen)\n1r setembre 1912\n17 abril 1985 (72 anys)\nPedagog musical i percussionista\nCharles Owen (Kinsman, Ohio, EUA, 1 de setembre, 1912 - possiblement Ann Arbor (Michigan), 17 d'abril, 1985), fou un músic percussionista estatunidenc.\nCharles Owen va tenir una trajectòria destacada de 50 anys. Criat a Youngstown, Ohio, va aconseguir el seu primer tambor als quatre anys. Va assistir al "Rayen High School" i va estudiar fagot, trombó i percussió. Després de l'escola secundària va estudiar percussió amb Malcolm Gerloch de lOrquestra Simfònica de Pittsburgh. Es va unir a la banda dels marines dels EUA a Washington el 1934 i va estudiar timbals amb Saül Goodman de la Filharmònica de Nova York, va assistir a la Universitat Catòlica i va obtenir un títol de llicenciat en música.\nOwen va ser solista de Marimba amb la banda dels Estats Units i un timbalista amb la banda i l'orquestra de la Marina dels Estats Units sota la direcció del coronel Taylor Branson i el coronel William Santelmann. Entre 1934 i 1954, Owen va aparèixer sovint com a solista de marimba en concerts, en retransmissions de ràdio i cada nit a les gires anuals de nou setmanes. Va actuar com a solista de marimba en cada gira anual que feia la banda durant els seus anys com a membre, actuant a tots els estats de la unió.\nEm van encantar cada segon d'aquests solos de la gira, tot i que els vaig escoltar durant unes nou setmanes un cop al dia, va dir Art Lehman, solista d'euphonium de l'USMB. Que perfectament i artísticament va tocar! Quina presència escènica! Va guanyar el públic immediatament.\nOwen tenia sovint el doble paper d'intèrpret i d'arranjador. Va transcriure i arreglar una extensa biblioteca en solitari per a xilòfon i marimba. Va publicar un dels seus solos, Chopsticks, el 1941.\nDesprés de 20 anys amb la Marine Band, Owen es va convertir en percussionista principal de lOrquestra de Filadèlfia. Va actuar durant els seus concerts de subscripció a Filadèlfia, Nova York i Baltimore durant 18 anys, sota la direcció d'Eugene Ormandy i de molts dels millors directors d'orquestra del món. Va gravar el Concertino per a Marimba de Creston amb lOrquestra de Filadèlfia al seu àlbum First Chair Encores, que llavors era l'únic treball en solitari per a marimba enregistrat per una important orquestra simfònica. També va enregistrar una gran quantitat de repertori simfònic en segells "Columbia" i "RCA". Els seus enregistraments també inclouen treballs amb el Philadelphia Brass Ensemble i compromisos autònoms per a "Capitol Records". També va actuar amb la Philadelphia Grand Opera, la Lyric Opera i el Philadelphia Percussion Ensemble.\nOwen era igualment a casa a l'ambient universitari que a l'àmbit professional. Mentre era membre de lOrquestra de Filadèlfia, Owen va fundar el departament de percussió de la "Temple University" (PA) i també va ensenyar a lAmbler Music Festival (PA), a la Philadelphia Music Academy i a la Saratoga School of Orchestra Studies (Nova York). Owen dirigia freqüentment demostracions i tallers de percussió per a departaments de música universitària i tenia molta demanda com a metge de tots els aspectes de la percussió. Mestre artesà, feia sovint els seus propis pals i malls.\nCom a cap del departament de percussió de la Universitat de Temple, va dirigir el conjunt de percussions, que va actuar a l'Acadèmia de Música amb lOrquestra de Filadèlfia (en un concert infantil), a l'Ajuntament de Nova York, als concerts del museu "U of PA" i a nombrosos concerts. Concerts a la Universitat de Temple i a escoles de la ciutat. Va celebrar recitals freqüents als tallers de percussió, va donar als estudiants un flux constant de literatura en solitari i va formar una classe de manteniment de percussions.\nCom a professor, Charlie Owen sempre va destacar la creació de música i l'esforç per la perfecció, graduat a la Universitat de Temple. Charlie Owen sempre va donar als estudiants molt d'espai per créixer. Potser el que és més important, Charlie no només ensenyava sobre música, sinó sobre la vida mateixa. Charlie Owensempre vivia la vida exuberant. Per a ell, la percussió era un joc fantàstic, molt divertit i els seus alumnes li estaven agraïts per això.\nEl 1972, després de 18 anys amb lOrquestra de Filadèlfia, Owen va acceptar el càrrec de professor de percussió a l'Escola de Música de la Universitat de Michigan a Ann Arbor. Als estius va actuar amb els Festivals Casals de Puerto Rico i va ser durant molts anys el cap del departament de percussió de l'"Aspen Music Festival de Colorado". També va ensenyar al seminari orquestral Grand Teton.\nMolts dels seus estudiants estan representats a les principals orquestres simfòniques, a les facultats universitàries i a les escoles públiques de tot el país. A la Universitat de Michigan, els seus conjunts de percussió van publicar discos, un el 1984 anomenat Re-Percussion i un altre amb UM Percussion i Tuba Ensembles.\nA la Universitat de Michigan el 1981, Owen va rebre el premi Harold Haugh a la seva excel·lent excel·lència en la docència en estudi privat. Va rebre una cita de mèrit de la Universitat de Michigan, que diu: "Honorem la seva llarga i distingida carrera tant en el món concertista com acadèmic". Va ser aclamat com un dels percussionistes més destacats del país. La Universitat de Michigan va tenir la sort La seva reputació nacional com a artista performer, professor i cavaller va atreure a l'Escola de Música uns estudiants excel·lents que, al seu torn, han tingut una carrera excepcional. Va treballar incansablement i amb molta dedicació molt més enllà de les tasques docents habituals, un impacte profund tant en estudiants com en col·legues.\nEl 1984, Owen va ser honrat amb l'establiment d'una gran beca de percussió dotada a la Facultat de Música de la Universitat de Michigan, en el seu nom. Va ser establert pels seus companys de professors, membres de la indústria musical i més de 80 antics alumnes de percussió de Michigan. El seu fons també inclou una sèrie de classes magistrals commemoratives de Charles Owen a la Universitat de Michigan. També hi ha una beca Charles Owen al Festival Aspen Music.\nMembre actiu de la "Percussive Arts Society", Charles Owen va formar part de la seva junta directiva; va ser el fundador i president del "Capítol PAS" de Michigan; i va ser editor durant anys de la columna "Percussió simfònica" a Percussive Notes. Owen va ser elegit al "Saló de la Fama" del PAS el 1981.\nCharles Owen era admirat per la seva musicalitat, el seu toc i la seva voluntat de compartir els seus secrets musicals amb els altres. La seva era una veu de saviesa i calma, respectada per tothom. Era un músic consumat que tenia una capacitat i una voluntat extraordinàries d'explicar i ensenyar el seu art. Va ser un col·laborador incansable de PAS tant en temps com en talent.\ntext per Frederick D. Fairchild\nObtingut de «https://ca.wikipedia.org/w/index.php?title=Charles_Owen_(percussionista)&oldid=25494034»\nArticles amb format per millorar des de novembre de 2020\nLa pàgina va ser modificada per darrera vegada el 23 nov 2020 a les 12:04.


Submergits en micro-plàstic - Medi Ambient - Bio Eco Actual\nHome Medi Ambient Submergits en micro-plàstic\nSubmergits en micro-plàstic\nVivim envoltats de plàstic. El plàstic està tan generalitzat que no podem evitar el seu contacte. El tenim a casa nostra, en els electrodomèstics, en els aliments que consumim, en els cosmètics que fem servir, en les joguines dels nostres fills, en infinitat de productes de la nostra vida diària com bosses, estris i embolcalls. És arreu. Hi ha tant plàstic al nostre voltant que respirem milers de fragments i microfibres plàstiques cada dia, el que s’anomena com micro-plàstic.\nQuè són els micro-plàstics?\nEls plàstics es degraden i es descomponen en partícules més petites que migren a través de l’aire i l’aigua. Produïm diminutes partícules i fibres de plàstic amb les nostres accions diàries, quan fem servir els objectes plàstics de les nostres llars, quan posem la rentadora. Aquests micro-plàstics de menys d’un mil·límetre passen a l’aire, arriben al terra, als rius i mars, contaminant-los. Enverinen el nostre menjar quan entren en contacte amb els aliments que envolten i protegeixen. Estan en les begudes, en els productes elaborats o en la sal marina. A causa de que aquestes petites partícules estan a l’aigua, en l’aire, al sòl i en els aliments, és inevitable que també entrin en els nostres cossos. Es calcula que consumim unes 100.000 partícules micro-plàstiques a l’any. És un problema tan nou que no se sap amb certesa quins efectes tindrà sobre la salut, però s’intueixen. Viure submergits en micro-plàstic no augura res de bo.\nPerills del micro-plàstic per a la salut\nConeixem com és la problemàtica del plàstic i quins són els seus efectes sobre la salut. Els plàstics tenen com a matèria primera polímers als quals s’afegeixen additius i productes químics perillosos, que els doten de propietats particulars i prolonguen la seva vida útil. Mitjançant aquests additius químics el plàstic té color, millora el rendiment, resisteix la degradació per radiació de llum ultraviolada, a la floridura, els bacteris i a la humitat. Són els que garanteixen la seva capacitat de resistència mecànica, tèrmica i elèctrica. El fan pràcticament indestructible.\nTenim motius per estar preocupats per la salut. Coneixem els químics tòxics que s’afegeixen al plàstic i sabem els efectes perjudicials que tenen sobre l’organisme. S’hi afegeixen substàncies com els policlorobifenils (PCB), els hidrocarburs aromàtics policíclics (HAP), amb metalls pesants, enduridors com el bisfenol A (BPA) i plastificants com els ftalats. Una vegada que aquests químics estan dins nostre, fins i tot en dosis baixes, els efectes són irreversibles.\nConeixem els químics tòxics que s’afegeixen al plàstic i sabem els efectes perjudicials que tenen sobre l’organisme\nSe sap que els policlorobifenils generen immunotoxicitat, afeblint el sistema immunològic. Produeixen canvis en les hormones tiroidals i esteroidees, afectant la funció reproductiva. Està demostrat que els PCB causen càncer.\nEls hidrocarburs aromàtics policíclics produeixen cefalea, nàusees, mareig, desorientació, confusió, inquietud, pèrdua de consciència i depressió respiratòria. La intoxicació per metalls pesants provoca dany a òrgans.\nEl bisfenol A és un disruptor endocrí. La seva estructura molecular s’assembla a l’estructura dels estrògens naturals, i aquesta característica és la que li permet alterar el sistema endocrí. L’exposició al bisfenol produeix reducció de la fertilitat en homes i dones.\nSe sap que els ftalats alteren les hormones. Estan associats a la pèrdua de la qualitat de l’esperma, causen danys a l’ADN dels espermatozoides, redueixen la producció d’hormones sexuals en homes i causen infertilitat. L’exposició prenatal als ftalats es relaciona amb la disminució de testosterona en la descendència masculina.


NINOTS, TEBEOS i DIBUIXOS.: de maig 2009\n“L’ELEFANT D'EN JAUME” O LA FORTUNA DE CONÈIXER EN KAP\nMolta gent recordarà el 27 de maig de 2009 com el dia que el Barça va guanyar la “Champions” jugant contra el Manchester, jo també; però sobretot, el recordaré com el dia que vaig conèixer en KAP.\nBé, vull dir conèixer en persona, perquè jo ja coneixia des de feia temps la seva immensa obra. L’home dibuixa, dibuixa i dibuixa, i com dibuixa; però puc afirmar el que ja havia llegit i sentit d’alguna persona que el coneixia, l’home i el dibuixant són equiparables en la seva grandària.\nI com que en vull deixar constància, perquè ha estat una veritable fortuna conversar amb algú que ja és, i en farà més, “llegenda de l'humor gràfic d’aquest país”, malgrat la seva modèstia; m’he pres la gosadia de mostrar-vos un dibuix que no puc guardar a la meva col·lecció perquè el dibuix pertany al meu fill. Li guardaré fins que el pugui valorar com cal, perquè gaudir-ne ja ho fa ara. Ell en diu “l’elefant d’en Jaume”.\nJaume, gràcies per la visita.\n(Nota per a entesos: el gargot que va des de l'orella fins la pota del darrera és original, però del meu fill, la resta és d'en KAP. A cadascú el que és seu)\nPublicat per rsm a 9:09 6 comentaris:\n“L’ELEFANT D'EN JAUME” O LA FORTUNA DE CONÈIXER EN...


Hotel Capinera Cesenatico Itàlia - Ofertes d'hotels amb els MILLORS DESCOMPTES EN LÍNIA\nViale De Amicis 93, Valverde, Cesenatico, Itàlia, 47042 - Molt bona ubicació - Veure al mapa\nMés informació sobre Hotel Capinera\nPer als viatgers què vulguin captar les imatges i els sons de Cesenatico, Hotel Capinera és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Cesenatico. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Hotel Capinera es reflexa en cada habitació. aire condicionat, calefacció, servei de despertador, escriptori, balcó/terrassa són només algunes de les comoditats a la vostra disposició. Parc infantil, jardí de l'hotel, són llocs ideals per a relaxar-se després d'un llarg dia. Hotel Capinera és la vostra destinació si buscau allotjament de qualitat a Cesenatico.


Notícies de la Joventut Comunista: de novembre 2006\nEl debat davant la perspectiva d’un món que no és sostenible, ni socialment ni ambiental, no és aliè a ningú, tant a través de les preocupacions globals davant l’ús indiscriminat de recursos naturals limitats, com a través de les nombroses crítiques a la instal·lació de la línia de molt alta tensió (MAT) que pretén connectar elèctricament França i Catalunya. Però és possible que la solució a aquestes problemàtiques, tant a nivell local com global, es pugui portar a terme des de l’actual sistema capitalista? Nosaltres creiem que no.\nSOLIDARITAT AMB “LA MAKABRA”\nAhir es va procedir al desallotjament del Centre Social “La Makabra”. Feia sis anys que aquesta antiga fàbrica abandonada s’havia convertit en un centre de producció artística de renom, molt especialment en el camp de les arts circenses, camp en que s’havia convertit en un espai reconegut a tot el món.\nEl desallotjament, amb un nombre d’efectius desproporcionat, va incomplir l’acord d’avisar prèviament per tal de poder treure en condicions l’enorme quantitat de materials, instruments i estris utilitzats en les produccions culturals.\nEn vista d’això, la Comissió de Barcelona d’Esquerra Unida i Alternativa fa pública la següent resolució:\n1.El tancament de “La Makabra” deixa un gran buit en el camp dels equipaments culturals alternatius. És per això que instem a les institucions públiques a buscar ràpidament unes instal.lacions en les que poguer mantenir la feina que es feia a l’antiga fàbrica ocupada.\n2.Denunciem l’abús en l’ús de la via penal i de les forces d’ordre públic per part dels interessos especulatius que hi ha al darrera d’aquest desallotjament, ja que es tractava d’un centre que revitalitzava al barri i que no donava cap problema als veïns, al contrari.\n3.Experiències com la de “La Makabra” demostren que és possible desenvolupar programes de cultura alternativa, no sotmesos a la indústria sinó als interessos col.lectius, i que això és possible fer-ho en una gran ciutat com Barcelona.\nBarcelona s’enorgulleix d’obrir la ciutat a iniciatives com “La Makabra” i a la gent que l’han feta possible. Per això creiem imprescindible que centres com “La Makabra” puguin seguir existint a la nostra ciutat.\nAcció davant la conselleria d´educació i universitats\nAvui al matí s´ha dut a terme davant la conselleria una acció a on s´ha desplegat una pancarta i 8 estudiants s´han despullat.\nSeguidament s´ha fet una roda de premsa per als mitjans de comunicació. Aquesta acció té l´objectiu de cridar a totes les estudiats a participar de la setmana de lluita contra l´anomenat "pla de Bolonya" i la precària situació amb què es troba la universitat pública que culminarà el dijous 16 de novembre amb una manifestació a Barcelona (12 h. a plaça universitat).\nMendetz presenten el seu primer disc a la sala Razzmatazz.\nAmb una sala plena de gom a gom, cap a les 3 de la matinada de dissabte, començava l´esperat concert de Mendetz. Els ideadors del casio-punk, van defensar la seva proposta innovadora, que s´ha consolidat a base d´un treball de fons i de moltes, moltes actuacions.\nEntre aquestes, recordem la seva participació a la darrera edició de la Festa Revolució, sota el lema "Amb la solidaritat, revolucionem el món".\nDissabte, entre tema i tema, van voler enviar "un saludo a CJC, la Juventud Comunista de Catalunya, porque a pesar de todo, Mendetz sigue trabajando para el pueblo".\nMoltes felicitats als companys de Mendetz amb els quals confiem tornar-nos a trobar ben aviat.


Josep Enric Millo i Rocher: Millo: “Mas ha comès un error històric abandonant la negociació d’un nou model de finançament ”\nMillo: “Mas ha comès un error històric abandonant la negociació d’un nou model de finançament ”\nEl cap de llista del PPC per Girona, Enric Millo, va advertir, en el transcurs d’una conferència davant el Rotary Club de Lloret de Mar, que “Mas ha comès un error històric abandonant la negociació d’un nou model de finançament per Catalunya”. Millo va explicar que “Rajoy va oferir diàleg per negociar un millor finançament per Catalunya”, i va afegir que “Mas no va anar a la Moncloa a negociar sinó a imposar el seu model per legitimar l’enfrontament, convocar eleccions anticipades i obrir una nova etapa d’incertesa i divisió”. El cap de llista dels populars lamenta que “desgraciadament, el president en funcions de la Generalitat ha decidit obviar el nou finançament de Catalunya i cap dirigent de CiU parla ja de pacte fiscal, quan fins fa uns mesos el presentaven com la solució a tots els nostres problemes econòmics”.\nMillo va criticar l’actual model de finançament, pactat en l’últim govern del PSOE amb el govern tripartit, ja que segons va dir “s’ha demostrat que és un autèntic fracàs, no només per Catalunya sinó pel conjunt de comunitats autònomes”. Pel cap de llista popular, “és evident que es pot millorar el finançament de Catalunya”, i recorda que “des del PPC varem presentar una proposta de model de finançament singular per Catalunya, més just, equilibrat i transparent”. Millo va detallar davant els empresaris lloretencs que “nosaltres apostem per un model dins de la LOFCA, que garanteixi la solidaritat amb la resta d’Espanya, però també que aquesta sigui finalista i limitada”. “Continuarem treballant perquè la nostra proposta es consolidi, perquè un millor finançament per Catalunya és necessari”, va assegurar Millo.\nEl cap de llista popular va aprofitar per desmentir els que “culpen el govern de l’Estat de tots els problemes”. Per això va repassar la política fiscal a Catalunya i va detallar que “després de 8 anys de tripartit i 2 de CiU, Catalunya és la comunitat autònoma amb més impostos i taxes”. Millo va posar com exemple la taxa turística, que entra avui en vigor, i l’euro per recepta, dues taxes creades pel govern de CiU aquest any. A més, va advertir que “CiU ha encarregat un estudi per crear un nou impost per finançar TV3”. “Per contra, el Govern no ha complert cap dels seus compromisos amb el PPC, com la reducció de despeses supèrflues, la modificació del SOC per tal que fos una eina útil per donar feina als aturats o l’eliminació de traves burocràtiques per facilitar l’emprenedoria”, explica Millo.\n“CiU ha convocat eleccions per evitar complir els seus compromisos amb el PPC i amb els ciutadans, perquè no ha estat capaç de donar solucions als problemes reals”, va assegurar Millo, i va afegir que “enlloc d’això, crea nous problemes, aposta per la independència i trenca la convivència”. “Aquest camí que ha pres CiU porta desconfiança, incertesa i de ben segur empobriment de l’economia catalana”, va concloure Millo.


Expedient de verola a Inca - Arxius històrics\nItem 011 - Expedient de verola a Inca\nVerola de 1846-47\nExpedient de verola a Inca\nES AHRAMIB JUNSAIB-EPI-VRL-011\n1846-10-02 - 1847-03-01 (Accumulation)\n35 fulls manuscrits\nDes del segle XVIII, i al llarg del XIX, el control marítim i la prevenció d'epidèmies foren el principal argument de l'Estat en matèria sanitària. Així, com a part de la nova ordenació política que s'instaura a les illes Balears arrel del Decret de Nova Planta es va crear al 1756 una Diputación de Sanidad que dependria directament de la Junta Suprema de Sanidad creada l'octubre de 1720 amb l'objectiu principal de vigilar amb més intensitat la propagació d'epidèmies. Aquest nou òrgan substituïa les funcions que des del segle XV havia realitzat la Institució de Morberia Mallorquina que amb les normes del Gran i General Consell havia defensat l'Illa de les grans epidèmies que envaïen el continent. La Diputación de Sanidad estaria integrada pels regidors de la ciutat amb caràcter vitalici (en cas que fossin molts, pels més versats en matèria sanitària) i presidida pel Corregidor, els quals "deberán entender y cuidar inmediatamente de todos los asuntos tocantes al resguardo de la Salud Pública". Aquests regidors, o diputats, i el corregidor no cobrarien un sou, però l'entitat havia de comptar amb un metge, un cirurgià i els subalterns necessaris, a més d'una embarcació amb el seu corresponent patró i tripulants, tots sufragats amb el dret de visita pagat per les embarcacions estrangeres.\nFinalment, a principis del segle XIX, la Reial Ordre de 30 de setembre de l'any 1800 -que generalitzava el sistema de Juntes sanitàries-, mentre que el novembre de 1813 es produí la racionalització del sistema de Juntes, establint-se una gradació de distincions: Suprema o Central per a tot el regne, provincial i municipal, de manera que l'òrgan que era la Diputació es convertiria, per una part, en la Junta Provincial de Sanitat, dirigida per el governador de la província, o Jefe Político i per altra, en Junta Municipal de Sanidad de Palma. Al seu torn, es crearien també Juntes de Sanitat locals als diferents municipis de l'arxipèlag, de les quals la Junta Provincial n'esdevindria coordinadora, a l'hora que aquesta depenia de la Junta Suprema de Sanidad de Madrid. A més, el 1833 es crearen unes Juntes Superiors, corresponents a les Capitanies Generals i amb més rellevància a les províncies territorialment més rellevants, cosa que ocasionaria confusions i conflictes entres juntes superiors, provincials i municipals de les capitals.\nLes funcions de les Juntes de Sanitat es poden considerar de caràcter burocràtic i policial: comprovar la veracitat de l’origen geogràfic de les embarcacions, mercaderies i persones; impedir l’entrada i descàrrega de les improcedents o procurar el seu accés tan sols després d’una quarantena que les sotmetés a desinfecció.\nJunta Municipal de Sanitat d'Inca\nJunta Superior de Sanitat de les Illes Balears (Creator)\nAjuntament d'Inca (Creator)\nJunta Municipal de Sanitat d'Inca (Creator)


Responsabilitat Social d'Empresa | COMEXI\nA Comexi estem fermament compromesos amb la Responsabilitat Social Empresarial (RSE), des de la certesa que l'empresa ha de tenir un compromís amb els seus grups d'interès i amb la societat per sobre de les obligacions legals establertes.\nTenim la ferma voluntat de ser una empresa amb un elevat compromís vers la preservació del medi ambient, la qual cosa es reflecteix en l'acreditació EMAS III en excel·lència ambiental atorgada per la Unió Europea. Això ens obliga a fer pública tota la gestió ambiental, objectius i indicadors mitjançant la declaració ambiental.\nEntre les activitats de RSE que Comexi desenvolupa, podem destacar:\nEdició d'un Codi Ètic, que forma part del llegat del nostre fundador, el Sr. Manel Xifra Boada. És el manifest dels valors, principis i normes ètiques que volem que regeixin dins la nostra organització i sobre les quals fonamentarem el desenvolupament i creixement de les empreses que integren el Grup COMEXI, per a garantir-ne la seva distinció com a model empresarial. Per això la Comissió d'Ètica vetlla pel seu compliment i actualització.\nCol·laboracions amb varies universitats, en especial, a remarcar la Càtedra Manel Xifra Boada amb la Universitat de Girona i la Politècnica de Catalunya.\nParticipació amb el Col·legi d'Enginyers de Girona per a l'atorgament de premis que reconeixen la transmissió del coneixement, el millor grup de recerca aplicada o Centre Tecnològic, la millor trajectòria professional, i als millors projectes final de carrera de l'Escola Politècnica de la Universitat de Girona.\nAccions portades a terme amb l'Institut de Santa Eugenia pel grau mitjà de formació professional en arts gràfiques.\nEl Comexi CTec amb els objectius de donar coneixements en el sector de l'envàs flexible i de ser un punt de trobada pels nostres proveïdors, clients i àrees d'investigació externa per desenvolupar col·laboracions tècniques.\nMesures promogudes en el camp mediambiental dins el sector de l'envàs flexible, i en els nostres productes, obtenint al 2015 el Premi Europeu EMAS en ecoinnovació, dins de la categoria de gran empresa, obtingut per la Comissió Europea amb la impressora òfset Comexi CI8.\nCol·laboració amb el Grup Fundació Ramon Noguera, que treballa per garantir la qualitat de vida de les persones amb discapacitat intel·lectual a la comarca del Gironès. Un dels objectius és la integració social i laboral d'aquestes persones a través del Centre Especial de Treball.\nComissió de Voluntariat Corporatiu amb l'objectiu de fomentar i promoure la participació, implicació i sensibilització del personal de COMEXI en campanyes i projectes solidaris.\nCol·laboració amb diverses entitats socials, culturals i humanitàries.\nEn quan a mecenatge, els accionistes de Comexi destinem part dels beneficis a projectes socials i humanitaris. Algunes d'aquestes col·laboracions són:\nObra Social de "la Caixa" i Gavi the Vaccine Alliance.\nLa Fundació Oncolliga Girona


Què tenen a veure els Beckham amb els antics assiris i perses? El gust pel luxe | Cultura | EL PAÍS Catalunya\nQuè tenen a veure els Beckham amb els antics assiris i perses? El gust pel luxe\nCaixaForum Barcelona acull una exposició sobre l'ostentació de riquesa a l'antiguitat amb 217 objectes del British Museum\nBarcelona 5 ABR 2019 - 08:00\tCEST\nFlascó d'or en forma de peix per a oli perfumat, del Tresor de l'Oxus, a l'exposició sobre el luxe a l'antiguitat a CaixaForum. EUROPA PRESS\nLa col·lecció de cotxes de David Beckham i els carros de guerra dels reis i prínceps assiris estan units per una característica dels éssers humans que no ha variat en 3.000 anys: el gust pel luxe i l'ostentació. Si l'exfutbolista i la seva dona, Victoria Beckham, representen el culte a la sumptuositat i la pompa de la nostra època expressat en els xalets, els rellotges i la roba cars i el paper cuixé de l'Hola, per la seva banda els palaus, els tresors d'or i plata, els exquisits teixits i els perfums eren uns signes, no tan diferents, de la riquesa opulenta i extravagant en l'antiguitat. Una notable exposició al CaixaForum a Barcelona (fins a l'11 d'agost, després es veurà a Madrid i Saragossa), fruit dels acords de col·laboració entre la Fundació Bancària La Caixa i el British Museum (BM), ens aproxima al que va suposar el luxe entre el 900 i el 300 abans de Crist, de l'imperi assiri a les conquestes d'Alexandre Magne, i mostra, a més d'una gran quantitat d'objectes fascinants, moltes concomitàncies amb el nostre temps.\nL'exposició, titulada Luxe, dels assiris a Alexandre Magne, consta de 217 objectes distribuïts en set àmbits que ens porten a un ampli i refinat –estèticament i intel·lectualment– viatge per la història antiga. En el recorregut hi figuren algunes peces excepcionals, com les que pertanyien al famós Tresor de l'Oxus (objectes de l'època aquemènida procedents de la província persa de Bactriana, avui Tadjikistan), relleus del palau assiri de Nínive, algunes de les primeres monedes conegudes (d'electró, una barreja d'or i plata, encunyades al regne de Lídia) o joies rutilants gregues.\nEstàtua d'Apol·lo d'un santuari de Xipre, a l'exposició de CaixaForum sobre el luxe. Alejandro García EFE\nCal destacar un petit i refinadíssim ornament d'or en forma de cap d'au d'un buirac persa, un caparró de lleó d'ivori de l'empunyadura d'una daga procedent de Sippar (Iraq), una petxina gegant convertida en contenidor de cosmètics i amb un gravat primorós d'una figura femenina, un taulell assiri que mostra Assurbanipal II vestit amb una túnica verda decorada amb rosetes d'or, un bol d'àgata del mateix rei, un fragment de relleu dels peus d'un noble aquemènida calçats amb unes sabates vermelles dignes de Prada, o un flascó per a oli perfumat amb el dibuix d'un sàtrapa persa sobre un camell en ple sarau, envoltat de músics i ballarins. L'exposició inclou un relleu assiri que reviu gràcies a un sistema de videomapping que connecta subtilment la mostra barcelonina amb l'espectacular que s'ha pogut veure aquest any al British sobre Assurbanipal, en la qual es feia un ús abundant d'aquest recurs.\nLa mostra porta els visitants per aquestes i altres meravelles en un viatge que surfeja per les diferents cultures i civilitzacions sobre l'escuma dels seus productes de luxe. Aquesta aproximació específica també serveix, per descomptat, per recordar-nos alguns dels elements fonamentals de cadascuna: la guerra assíria, l'obsessió amb el poder mundial persa, el comerç fenici o la síntesi hel·lenística. També per rememorar el somni babilònic de jardins, una fixació històrica (i caríssima, per cert) a Mesopotàmia, com exemplifiquen els llegendaris jardins penjants, una de les meravelles del món, que ja voldrien tenir els Beckham.\nCal destacar, entre altres objectes fascinants, el relleu dels peus d’un noble persa que calcen unes fastuoses sabates vermelles dignes de Prada\n“Quan penso en luxe penso en els Beckham”, va dir en la presentació de l'exposició el president del Patronat del BM, sir Richard Lambert. Va afegir que el consum sumptuós es caracteritza per no ser gens funcional. “L'interès per aquestes coses i els sentiments que desperten són comuns a tota la humanitat des de sempre. L'època de la qual parlem concretament a l'exposició va ser un temps de violència extrema, pillatge militar i tributs abusius que va generar una gran acumulació de tresors”. Va assenyalar una de les peces més grans de la mostra, un relleu del palau de Nínive que representa l'atac de l'exèrcit assiri a la ciutat elamita de Hamanu. “Fixeu-vos en les flames, uns soldats derrocant els murs i d'altres transportant el botí, que inclou calders –també n'hi ha un a la mostra– i mobiliari”.\nLambert va parlar amb entusiasme de la col·laboració –ampliada fins al 2024– entre el museu que representa i La Caixa, i va destacar la “vida pròpia” que tenen els objectes del British a les exposicions de CaixaForum, com, va recalcar, el meravellós peix d'or del tresor de l'Oxus i la bellíssima Afrodita Euploia (del bon viatge) d'alabastre procedent del Líban, que són dues altres peces fascinants de l'exhibició sobre el luxe.\nPer la seva banda, la comissària, Alexandra Fletcher, va explicar com la mostra explora la idea de luxe en aquesta època, del 900 al 300 abans de Crist, en la qual hi va haver “un augment sense precedents de la qualitat dels objectes”. Va recordar que aquests temps van arribar després de 300 anys d'una edat fosca en la qual es va produir un veritable col·lapse de la civilització. Va detallar que els objectes de luxe, objectes de desig en l'antiguitat, eren, com ara, elements extravagants, no essencials però molt desitjats, i que eren símbols de poder de les elits.\nEstàtua heroica a l'estil d'Alexandre Magne trobada a Cirene (Líbia), que es pot veure a l'exposició. Alejandro Garcia EFE\nL'exposició, que té un apartat per a nens i un cicle d'interessants conferències a càrrec d'especialistes com Rafael Argullol, Pedro Azara o Rocío da Riva, arrenca amb l'ascens de l'imperi neoassiri (i la seva depredadora demanda d'objectes de luxe) després de les grans commocions socials i polítiques del 1.200 al 900 a. C., i es tanca amb les conquestes d'Alexandre Magne, que van generar també una gegantina circulació de productes sumptuaris, però van portar alhora una certa uniformitat d'estils i gustos. L'exhibició, va dir Fletcher, dona vida a un món interconnectat per comerciants, artesans i consumidors d'articles de luxe que va abastar des de l'Índia a Espanya. Un món que la mostra simbolitza en el bronze assiri, l'ivori fenici, l'or aquemènida i el vidre grec.\nA l'exposició, que explica coses tan curioses com el sistema per millorar les àgates bullint-les amb mel, les còpies i les falsificacions de productes de luxe (els Rolex falsos no són res de nou), es destaquen aspectes com el luxe expressat en els ornaments militars o en els jardins babilònics, recreats conceptualment en un àmbit, i també s'aborden les experiències sensorials com a elements d'una –envejable– vida de luxe.


Club Hotel Corona Kazan Rússia - Ofertes d'hotels amb els MILLORS DESCOMPTES EN LÍNIA\nOvrazhnaya Street 35, Vakhitovski, Kazan, Rússia, 420012 - Veure al mapa\nPer als viatgers què vulguin captar les imatges i els sons de Kazan, Club Hotel Corona és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Biblioteca Universitària, Mesquita Nurullah, Catedral dels Sants Pere i Pau donen a aquest hotel un encant especial.\nAprofiti's de la riquesa de serveis i avantatges d'aquest hotel de Kazan. Per anomenar algunes de les comoditats de l'hotel, hi ha recepció 24 hores, instal.lacions per a minusvàl.lids, express check-in/check-out, servei d'habitacions, transport hotel/aeroport.\nL'ambient de Club Hotel Corona es reflexa en cada habitació. aire condicionat, calefacció, servei de despertador, mini bar, telèfon són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Club Hotel Corona és una selecció idònia per a la vostra estada a Kazan.\nTots els comentaris (672) Parelles (206) Viatgers en solitari (236) Famílies amb infants petits (85) Famílies amb infants grans (56) Grups (89)


Torna Art a Pinyó!, una ruta en bicicleta amb parades artístiques per la Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Torna Art a Pinyó!, una ruta en bicicleta amb parades artístiques per la Seu\nTorna Art a Pinyó!, una ruta en bicicleta amb parades artístiques per la Seu\nEl festivalet, que tindrà lloc el 16 de juny a la tarda, unirà la cultura, la bicicleta i el Pirineu. Els tiquets per al sopar es poden adquirir de forma anticipada\nArt a Pinyó! 2018\nEl festival Art a pinyó!, una ruta en bicicleta amb diverses parades artístiques per la Seu, es durà a terme enguany dissabte 16 de juny. El festivalet tornarà a constar d'una pedalada tranquil·la per la capital de l'Alt Urgell i el seu entorn, apta per a tothom. En cadascuna de les parades, totes amb algun encant especial, hi haurà una actuació artística gratuïta de diferents disciplines.\nArt a pinyó! partirà de l'Ateneu de l'Alt Urgell a 3/4 de 6 de la tarda. Comptarà amb la participació de Genís Bagés, amb una proposta musical reciclada; l'actriu Júlia Canals, amb un relat performatiu; l'escriptor peramolí Josep Espunyes, amb un recital de la seva poesia; Emma Riba i David Font, amb un duet de dansa i guitarra; i les urgellenques La Tartera, que proposaran una acció artística col·lectiva. Durant el recorregut, els aquarel·listes d'Urban Sketchers Pirineus aniran plasmant la seva mirada de les parades amb esbossos fets amb aquarel·la.\nA més a més, el festival finalitzarà amb un concert de l'acordionista Carles Belda, a partir d'1/4 de 10 de la nit al Pati Palau, maridat amb còctels fets especialment per a la jornada i una arrossada elaborada per Arròs a Taula. Per als qui vulguin gaudir del sopar, fins al 12 de juny es poden adquirir els tiquets de forma anticipada i a un preu més econòmic a l'Espai Ermengol, l'Ateneu de l'Alt Urgell, el VéloCafè, el mercat de la Seu (parada d'Arròs a Taula) i a la botiga Alça Manela!.\nArt a pinyó! compta amb la col·laboració de l'Ajuntament de la Seu d'Urgell, la cocteleria Glops Palau i el VéloCafè, on es farà una breu parada d'avituallament. La proposta pretén animar tothom a fer servir la bicicleta i atansar-se a l'art. Tot i així, la majoria de les parades també estan pensades perquè la gent pugui veure'n més d'una si decideix fer el recorregut a peu.


Comentaris Bíblics Interconfessionals : Diumenge 2 de Pasqua - 8 d'abril de 2018\nAc 4,32-35; Salm 117; 1Jo 5,1-6; Jo 20,19-31.\nDeixem-nos agafar per la “passió” de Jesús..., ens ressuscitarà, ens donarà vida.\n... tothom qui creu que Jesús és el Messies ha nascut de Déu (1Jo). Fent-nos germans de Jesús naixem de Déu, ens fem fills, i hereus. ... i no hi ha ningú que estimi el pare sense estimar els fills que han nascut d’ell... (1Jo). Estimar Déu el Pare ens porta a estimar els seus fills, tots...; d’ell neix la fraternitat dels fills.\nEl testimoni que els apòstols donaven de la resurrecció de Jesús, el confirmaven amb el poder que tenien d’obrar miracles (Ac). Ens fem testimonis de la resurrecció amb obres de vida, amb els miracles de l’amor. «Com el Pare m’ha enviat a mi, també jo us envio a vosaltres... Rebeu l’Esperit Sant...» (Jo). Jesús ens envia, ens fa continuadors del seu somni, el del Regne, amb el seu Esperit.\nLa multitud dels creients tenia un sol cor i una sola ànima (Ac). Imatge de la humanitat finalment fraterna, de la que les experiències de fraternitat en són anticipació, ja realitat.\nSi estimem Déu i complim els seus manaments, no hi ha dubte que estimem els fills de Déu... (1Jo). És el manament de l’amor a Déu i als altres. L’amor al pare remet sempre als fills.\nLa multitud dels creients... tenien tots els béns en comú... Entre ells no hi havia ningú que visqués en la indigència... (Ac). La fe és traduïda a la economia que és mesura de fraternitat; la resurrecció es fa sentir.\nI perdoneu les nostres culpes, així com nosaltres perdonem els nostres deutors.\n«A tots aquells a qui perdonareu els pecats, els quedaran perdonats...» (Jo). És una tasca de reconciliació la que confia Jesús, per al món, el perdó que agermana novament.\n... perquè cada fill de Déu és un vencedor del món... Nascuts de Déu pel baptisme, d’aigua i esperit, som els passats per la Pasqua, morts al pecat i nascuts a l’amor. Ens deixem agafar per la resurrecció. La nostra fe és la victòria que ja ha vençut el món. ¿Qui venç el món, sinó el qui creu que Jesús és el fill de Déu? (1Jo). Jesús ressuscita el món, el fa viu.\n«Si no li veig a les mans la marca..., no m’ho creuré pas» (Jo). No una fe cega en Jesús; la fe en ell, en allò que ell diu i fa, en els senyals de la seva passió, de la seva donació... és quelcom de significatiu, important, definitiu..., autènticament humà, socialment solidari...\n... no m’ha abandonat a la mort. La pedra que rebutjaven els constructors ara corona l’edifici (Sl). Déu treu bé de mal. El sofriment, la mort... posen de manifest l’amor, ...també de Déu.\nLa nostra fe és la victòria que ja ha vençut el món (1Jo). La fe que neix de sentir-nos tant estimats ens fa viure les dificultats amb esperança.\n... els deixebles eren a casa amb les portes tancades per por del jueus... (Jo). Vivim un Jesús encara mort, un temps de por, de fracàs...? Ens cal l’experiència engrescadora del Crist viu i del seu Regne.\nEl repte de sempre, també d’avui: el de construir espais de fraternitat, ... de resurrecció.\nPublicat per ECUMENISME a 4/08/2018


encos/ Caminada I-285\nCaminada I-285 (Solsonès)\n42.1181,1.5817Clica per veure'n la ubicació. Aparcament del Santuari de Lord (Sant Llorenç de Morunys)\nEn un extrem de l'esplanada arrenquen les escales que ens atansaran al santuari. Al costat disposem d'uns cartells explicatius que ens informen que ens esperen 600 metres de pujada.\nL'ascensió serpenteja per una rampa empedrada sobreposada a les antigues escales de pedra i protegits per una barana de ferro. El traçat segueix un viacrucis tal com veiem assenyalat a les parets de roca aglomerada. En ocasions, rere la vegetació, es deixa veure la serra del Port del Comte.\nQuan portem uns 250 metres de pujada arribem a un petit mirador (42.1170,1.5816)Clica per veure'n la ubicació. des d'on podem admirar el tossal de Vall-llonga i el pantà de la Llosa del Cavall.\nContinuem guanyant alçada, fent ziga-zagues durant un centenar de metres més, fins que arribem a dalt per un petit portell de ferro.\nJust a mà dreta trobem la capella de Sant Pere Màrtir (42.1166,1.5810)Clica per veure'n la ubicació. . Al costat ens queda la caseta de servei per a l'aeri de càrrega que la comunitat del Santuari usa per pujar aliments o altres necessitats.\nÉs un edifici minúscul , de construcció extremadament simple i senzilla, però feta clarament en temps recents, amb una reixa en el lloc de la porta, que permet veure el interior , on hi ha una majòlica amb la imatge del Sant.\nLa ruta continua per l'esquerra. Passem a frec d'un canó que commemora l'episodi de les guerres carlines.\nPer darrere del canó arrenca un corriol ascendent que s'enfila fins al capdamunt de la Mola de Lord (42.1167,1.5818)Clica per veure'n la ubicació. , i que amb poques passes podrem assolir la cota màxima de 1.189 metres i veure la seva característica creu.\nBaixem altre cop al camí i el reprenem durant una mica més d'un centenar de metres. Arribem al planell de la Mola, una prada magnífica des d'on contemplar les vistes de l'altre extrem de la Mola amb la quietud que s'allotja dins el Santuari.\n42.1155,1.5822Clica per veure'n la ubicació. Santuari de Lord\nEl Santuari de Lord és ubicat dalt d'un tossal a 1.180 metres d'alçada. Aquest s'aixeca entre l'Embassament de La Llosa del Cavall i la rasa de Torroella. Des del cap de munt d'aquest tossal es pot gaudir d'una excel·lent panoràmica de l'Embassament de la Llosa del Cavall, del poble de Sant Llorenç de Morunys i de la majestuosa muntanya del Port del Comte.\nDocumentat des de finals del segle X com un antic centre eremític, al segle XI passà a dependre del cenobi de Sant Llorenç de Morunys. Al segle XV s'hi bastí una església, i entre 1582 i 1634 s'hi establí una comunitat de frares dominicans. L'augment dels seus béns patrimonials portà a la construcció d'un nou temple entre 1774 i 1785, que fou devastat el 1836 durant la guerra carlina. L'edifici actual fou aixecat per iniciativa de l'industrial Esteve Monegal entre 1867 i 1870.\nÉs un temple d'una nau, coberta amb volta de canó sobre arcs torals, i capelles laterals entre els contraforts. La façana és d'una gran senzillesa, mancada d'elements ornamentals, tret de l'òcul que il·lumina l'església. A un costat té el campanar, de dos cossos. L'ornamentació es redueix al retaule major, que allotja el cambril de la Mare de Déu de Lord, una talla de fusta que en el seu estat actual revela una restauració que desfigura la imatge original, del segle XIII.\nAl costat de l'hostatgeria disposem de la font del Santuari de Lord.\nLa ruta continua per una tanca de ferro situada gairebé a tocar de la font que trobem just a l'entrada de l'hostatgeria, direcció est. Aquest tram es coneix també com el Camí de Sant Jaume, anirem trobant diferents rètols que ens ho indiquen. Deixem enrere el Santuari de Lord per la planella del Santuari on el bestiar acostuma a pasturar i seguim el camí fressat en sentit sud-est i lleugera baixada. Al cap de mig quilòmetre som davant de la capella de Sant Jaume (42.1132,1.5871)Clica per veure'n la ubicació. .\nDeixem l'ermita a la dreta, el camí segueix per l'esquerra. Uns 350 metres més avall i després d'una marrada esquerra-dreta arribem al grau de Sallord o Solord; un pal informatiu ens indica per on s'ha de baixar el grau, però abans d'endinsar-nos a la part més ombrívola de l'excursió, caminem unes passes per contemplar la panoràmica des de dalt del mirador del Grau de Sallord (42.1132,1.5883)Clica per veure'n la ubicació. que no ens deixa indiferents, amb el pantà de la Llosa del Cavall als peus.\nVal la pena veure els contrasts de les parets verticals com moren progressivament a l'embassament i la serra de Busa que tenim majestuosa al davant.\nDesfem els pocs metres que hem fet per arribar fins al mirador i continuem per l'obaga. El sender marxa en direcció nord-oest per dins un bosc ben atapeït i en lleugera pujada, seguint unes marques grogues un xic descolorides. És zona de baumes, de boscos d'alzines i de pi roig, d'espessa vegetació. De tant en tant, si enlairem el cap, veiem la mola de Lord des d'una altra perspectiva. Passem per sota dels Cingles. Al cap d'uns 600 metres des del mirador arribem a una bifurcació on hi trobem uns cartells que ens ajudes a decidir, esquerra.\nSom ja a la pista principal que ens durà, 200 metres més enllà, fins l'aparcament, el nostre punt d'inici.\n42.1181,1.5817Clica per veure'n la ubicació. Aparcament del Santuari de Lord


L’Ajuntament de Sant Vicenç de Montalt fa una crida a les persones i les entitats per sumar esforços i canalitzar el dispositiu de voluntariat a través de la Xarxa de Solidaritat SVM.L’Ajuntament impu …\nPla de xoc per ajudar les famílies i els establiments tancats pel Coronavirus L’Ajuntament de Sant Vicenç de Montalt ja ha obert el termini per sol·licitar els ajuts extraordinaris dest …\nL’Ajuntament de Calella decreta que totes les botigues tanquin a les 20 h, tret de les farmàcies\nLa Policia Local ha denunciat a 6 persones més aquest diumenge per no complir les normes de confinament contra el coronavirus. Amb aquestes, ja puja a 49 el total de denúncies de la policia. Les multe …\nMoltes són les preguntes que en sorgeixen al voltant del Covid-19 i de com pot afectar els nostres animals de companyia. Tot seguit resolem alguns dubtes en relació amb el coronavirus i els nostres an …\nL’associació de Premià de Mar, juntament amb onze associacions de comerciants, han creat un directori digital on s’ofereixen productes a domicili.Sota el paraigües de la campanya SlowShopping.cat l’As …\nEls serveis socials de l’Ajuntament del Masnou han activat un seguit de mesures dirigit als col·lectius vulnerables per la Covid-19. L’objectiu és evitar el contagi i la propagació del coronavirus. S’ …\nL’Hotel Atenea acollirà malalts sociosanitaris.\nL’Hotel Atenea rebrà malalts sociosanitaris que no han estat infectats de coronavirus per tal de descongestionar l’Hospital de Mataró.La intenció és alliberar llits de l’Hospital de Mataró p …\nXarxa de voluntaris a Premià de Dalt.\nL’Ajuntament obre una xarxa de persones col·laboradores per atendre necessitats pel coronavirus. Es tracta d’una iniciativa solidària i de participació ciutadana per ajudar a atendre gent que visqui d …\n25 març del 2020\nL’Ajuntament de Cabrera de Mar posa a disposició de tots els veïns i veïnes del municipi aquest servei de teleassistència amb l’objectiu d’ajudar a passar Millor el confinament. Qualsevol persona que …\nL’Ajuntament d’Arenys ha creat un nou canal de comunicació a través de Telegram per donar tota la informació local relacionada amb el coronavirus. També s’hi ofereix una programació en clau arenyenca …\nLa regidoria de Medi Ambient de l’Ajuntament d’Argentona alerta de l’augment d’incidències en els darrers dies al servei de recollida porta a porta. El confinament dels veïns i veïnes als domicilis a …\nL’Ajuntament de Vilassar de Dalt dona suport a la campanya per protegir les víctimes de violència masclista\nEl confinament obligatori fruit de l’estat d’alarma imposat per la pandèmia del COVID-19, té un impacte específic en les dones víctimes de violència masclista i els seus fills i filles, ja que estan o …\nPer tal que l’impacte de les mesures decretades per l’Estat d’Alarma sigui el menor possible, l’Ajuntament de Cabrils se suma al moviment #Joemquedoacasa i posa en marxa una campanya per fomentar la p …\nArenys de Munt paralitza els cobraments dels tributs i estudia línies d’ajut per a l’activitat econòmica i l’economia familiar afectades per la crisi del COVID-19 L’Ajuntament d’Arenys de Munt …\n19 març del 2020